คลังจนปัญญาขายหุ้นเก่าไม่ออก
คลังไปไม่เป็นนักลงทุนเมินซื้อหุ้นค้างเก็บ โดนกดราคาหนักมีนักลงทุนสนใจซื้อ 2 บริษัท จากเป้าขายกลุ่มแรก 24 บริษัท
21 เม.ย. 2562

คลังไปไม่เป็นนักลงทุนเมินซื้อหุ้นค้างเก็บ โดนกดราคาหนักมีนักลงทุนสนใจซื้อ 2 บริษัท จากเป้าขายกลุ่มแรก 24 บริษัท
นายประภาศ คงเอียด ผู้อำนวยการสำนักงานคณะกรรมการนโยบายรัฐวิสาหกิจ (สคร.) เปิดเผยว่า นักลงทุนเสนอราคาซื้อหุ้นบริษัทนอกตลาดหลักทรัพย์แห่งประเทศไทย (ตลท.) ต่ำกว่ามูลค่าทางบัญชีและราคาประเมิน ทำให้ สคร. ขายหุ้นบริษัทเอกชนที่ถืออยู่ให้นักลงทุนไม่ได้
อย่างไรก็ตาม สคร. จะเปิดขายหุ้นบริษัทเอกชนที่กระทรวงการคลังไม่จำเป็นต้องถือดังกล่าวต่อไป จนกว่าจะได้ราคาที่เหมาะสม ส่วนหุ้นบริษัทใน ตลท. ที่กระทรวงการคลังถืออยู่นั้น ตอนนี้ยังไม่มีแผนจะขายออก
สำหรับหุ้นบริษัทที่คลังขายครั้งนี้ ไม่ใช่หุ้นยุทธศาสตร์ที่กระทรวงการคลังและรัฐบาลต้องถือ ส่วนหนึ่งเป็นหุ้นที่ได้มาจากการยึดทรัพย์ในอดีต